בית הפגישות הוא סיפור על משולש אהבה ובו שני אחים ואישה אחת, יהודייה בת תשע-עשרה, ממוסקבה שלאחר מלחמת העולם השנייה. במהלך הטיהורים הסטליניסטיים, האחים נעצרים והיריבוּת ביניהם מסתבכת כשהשניים שוהים במחנה מבודד שבחוג הקוטב הצפוני.
במחנות הכפייה הסובייטיים איפשרו פגישות התייחדות של זוגות נשואים, ובכל מחנה הוקם "בית פגישות" – נשות אסירים מכל ברית המועצות הגיעו אליו בתקווה לבלות בו עם אהוביהן, "אויבי העם". תוצאות המפגשים האינטימיים האלה היו כמעט תמיד טרגיות. זהו רומן שמספר על פגישה אחת.
מרטין איימיס, בנו של הסופר קינגסלי איימיס, ממוקם בשורה הראשונה של סופרי בריטניה, ובית הפגישות הוא הרומן ה-11 שלו. כל סיפוריו מתאפיינים ביכולת אנליטית להבחין בניואנסים של הנפש האנושית, בניסוחים מדויקים וכמעט אכזריים, ובלהט פילוסופי-חברתי.